AMPLIACIÓN DOS PRAZOS PREVISTOS PARA DITAR RESOLUCIÓN PRESIDENCIAL QUE APROBA A LISTA PROVISIONAL DE ASPIRANTES ADMITIDOS/AS E EXCLUÍDOS/AS DOS PROCESOS SELECTIVOS DUNHA PRAZA DE AUXILIAR DE ADMINISTRACIÓN XERAL E UNHA PRAZA DE ORDENANZA (CL2020F)
ADMINISTRACIÓN LOCAL — Provincial — Deputación Provincial (Persoal, oposicións, 22/09/2020)

O deputado, en virtude das competencias delegadas da presidencia en materia de persoal, dita a seguinte: Por Resolución Presidencial publicada no BOPPO nº 121, de 26 de xuño de 2020, apróbase a Convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra incluídas na Oferta de Emprego Público do ano 2018 (CL2020F). Nas bases xerais da convocatoria disponse, na base undécima, baixo o título de “Admisión das persoas aspirantes”, o seguinte “ Unha vez rematado o prazo de 20 días naturais fixado para presentar as solicitudes o deputado delegado ditará resolución, no prazo máximo dun mes, declarando aprobada a lista de persoas admitidas e excluídas e especificando, no seu caso, os motivos da exclusión, que se publicará no BOPPO, na sede electrónica e no taboleiro de anuncios da Deputación, de conformidade co establecido no artigo 45 da LPACAP”. Como consecuencia do elevado número de prazas convocadas, tanto nesta como noutras convocatorias publicadas, que deu lugar á razoable presentación dun gran número de instancias para participar nos diferentes procesos selectivos, ao que se suma o traballo diario de adaptación da xestión, e da celebración dos procesos selectivos, á nova situación provocada polo virus Covid-19, fai imposible o cumprimento do prazo mencionado no parágrafo anterior. A Lei 39/2015, de 1 de outubro, do Procedemento Administrativo Común das Administracións Públicas, no artigo 32, establece a posibilidade de ampliar os prazos establecidos nos seguintes termos: “1. A Administración, salvo precepto en contrario, poderá conceder de oficio ou a petición dos interesados, unha ampliación dos prazos establecidos, que non exceda da súa metade, se as circunstancias o aconsellan e non se prexudica dereitos de terceiro. O acordo de ampliación deberá ser notificado aos interesados”. E continúa o punto 3 “Tanto a petición dos interesados como a decisión sobre a ampliación, deberán producirse, en todo caso, antes do vencemento do prazo do que se trate. En ningún caso poderá ser obxecto de ampliación un prazo xa vencido. Os acordos sobre a ampliación dos prazos ou sobre a súa denegación non serán susceptibles de recurso, sen prexuízo do procedente contra a resolución que poña fin ao procedemento” Por todo o exposto nos parágrafos anteriores, e en virtude das facultades que me confire o artigo 61.12 de Real Decreto 2568/86, de 28 de novembro, RESOLVO ampliar en quince días, o prazo establecido inicialmente na base décimo primeira, das xerais, da convocatoria de prazas vacantes no cadro de persoal funcionario da Deputación de Pontevedra, incluídos na oferta de emprego público dos anos 2018 (CL2020F), para ditar resolución presidencial que aprobe a lista provisional de persoas admitidas e excluídas dos procesos selectivos dunha praza de auxiliar de administración xeral e unha praza de ordenanza, reservada a persoas con discapacidade intelectual Asinada dixitalmente á marxe